Aynsley Dunbar

**Aynsley Thomas Dunbar** (født 10. januar 1946 i Liverpool) er en engelsk trommeslager. Han har spilt sammen med flere kjente artister og band, inkludert Nils Lofgren, Eric Burdon, John Mayall, Frank Zappa, Ian Hunter, Lou Reed, Jefferson Starship, Jeff Beck, David Bowie, Whitesnake, Sammy Hagar, Michael Schenker, UFO og Journey.

Dunbar begynte sin profesjonelle karriere i bandet Derry Wilkie and the Pressmen i 1963. I desember 1964 ble han med i Merseybeat-bandet The Mojos, som senere endret navn til Stu James & the Mojos. Dunbar prøvespilte for The Jimi Hendrix Experience og Jimi Hendrix hadde problemer med å bestemme seg for om han ville ha med Dunbar eller Mitch Mitchell – men til slutt valgte han Mitchell. Dunbar ble så med i John Mayall's Bluesbreakers som erstatter for Hughie Flint sommeren 1966. Han spilte med Mayall til våren 1967 og medvirket på albumet *A Hard Road*, før han fikk sparken og ble erstattet av Mick Fleetwood.

Etter en kort periode i the Jeff Beck Group startet han sitt eget band, The Aynsley Dunbar Retaliation, som ga ut fire album i løpet av bandets knappe to års levetid. Dunbar var med på å skrive låta «Warning», som senere ble spilt inn av Black Sabbath og utgitt på deres debutalbum. Dunbar startet så prog rock-bandet Blue Whale, som turnerte i Skandinavia i januar 1970. Da originalbesetningen av King Crimson ble oppløst, forsøkte Dunbar uten hell å rekruttere Robert Fripp som ny gitarist i Blue Whale. Fripp ville heller at Dunbar skulle bli King Crimsons nye trommeslager, noe Dunbar takket nei til. Blue Whale spilte inn et selvtitulert album før det ble oppløst.

Dunbar spilte så med Frank Zappa som ny trommeslager i The Mothers of Invention, hvor han blant annet medvirket på album som *Waka/Jawaka* og *The Grand Wazoo*, i tillegg til filmen *200 Motels*. I 1973 og 1974 spilte han på David Bowies album *[[Pin Ups]]* og *[[Diamond Dogs]]*. I 1974 ble han også medlem av bandet Journey, noe han var fram til 1978. I 1975 og 1976 spilte han på to album med Nils Lofgren, før han ble med i Jefferson Starship fra 1979 til 1982 og deltok på tre album med bandet. I 1985 ble Dunbar medlem av Whitesnake og spilte på albumet *1987*. Etter dette spilte han med blant andre Eric Burdon, Michael Schenker og The Animals.

## Diskografi
### The Aynsley Dunbar Retaliation
* 1969 *The Aynsley Dunbar Retaliation* 
* 1969 *Doctor Dunbar's Prescription* 
* 1969 *To Mum, From Aynsley & The Boys* 
* 1970 *Remains To Be Heard* 

### Aynsley Dunbar
* 2008 *Mutiny* 

### Med Blue Whale
* 1971 *Blue Whale* 

### Med [[John Mayall|John Mayall & the Bluesbreakers]]
* 1967 *A Hard Road* 
* 1969 *Looking Back*  
* 1969 *So Many Roads*  
* 1971 *Thru the Years*  

### Med [[Frank Zappa|Frank Zappa and the Mothers]]
* 1970 *Chunga's Revenge* 
* 1971 *Fillmore East - June 1971* 
* 1971 *200 Motels* 
* 1972 *Just Another Band from L.A.* 
* 1972 *Waka/Jawaka* 
* 1972 *The Grand Wazoo* 
* 1974 *Apostrophe (')* 
* 1992 *Playground Psychotics* 
* 2004 *Joe's Domage* 
* 2011 *Carnegie Hall* 
* 2012 *Finer Moments* 

### Med [[David Bowie]]
* 1973 *[[Pin Ups]]* 
* 1974 *[[Diamond Dogs]]* 

### Med [[Lou Reed]]
* 1973 *Berlin* (1973)

### Med [[Herbie Mann]]
* 1973 *London Underground* 

### Med [[Michael Schenker]]
* 2000 *Adventures of the Imagination*
 
### Med [[Mick Ronson]]
* 1974 *Slaughter on 10th Avenue* 
* 1975 *Play Don't Worry*

### Med [[Nils Lofgren]]
* 1975 *Nils Lofgren* 
* 1976 *Cry Tough* 

### Med Ian Hunter
* 1976 *All American Alien Boy* 

### Med [[Paul Kantner]]
* 1983 *Planet Earth Rock and Roll Orchestra* 

### Med [[Journey (band)|Journey]]
* 1975 *Journey* 
* 1976 *Look into the Future* 
* 1977 *Next* 
* 1978 *Infinity* 

### Med [[Sammy Hagar]]
* 1976 *Nine on a Ten Scale* 

### Med [[Jefferson Airplane|Jefferson Starship]]
* 1979 *Freedom at Point Zero*
* 1981 *Modern Times* 
* 1982 *Winds of Change* 

### Med [[Whitesnake]]
* 1987 *1987*
* 1987 *1987 Versions* 

### Med Ronnie Montrose
* 1990 *The Diva Station*  

### Med [[UFO (band)|UFO]]
* 2000 *Covenant* 
* 2002 *Sharks* 

### Med Leslie West
* 2003 *Blues To Die For* 

### Med [[Jake E. Lee]]
* 2005 *Retraced*  

## Referanser


## Litteratur
* Brunning, Bob (1986): *Blues: The British Connection*, London: Helter Skelter, ny utg. 2002, ISBN 1-900924-41-2
* Heckstall-Smith, Dick (2004): *The Safest Place in the World: A Personal History of British Rhythm and Blues*, Clear Books, ISBN 0-7043-2696-5  – Første utgave: *Blowing The Blues – Fifty Years Playing The British Blues*
* Hjort, Christopher: *Strange Brew: [[Eric Clapton]] and the British Blues Boom, 1965–1970*, med forord av John Mayall, Jawbone, ISBN 1-906002002
* Myers, Paul (2007): *Long John Baldry and the Birth of the British Blues*, Vancouver: GreyStone Books
* Shapiro, Harry (1997): *Alexis Korner: The Biography*, London: Bloomsbury Publishing PLC, Diskografi av Mark Troster

## Eksterne lenker
* 
* 
*